DH. A36.87787. SOLICITUDE DO CONCELLO DE PONTECESURES DE APROVEITAMENTO DE AUGAS CON DESTINO ABASTECEMENTO MUNICIPAL (PONTECESURES)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 14/03/2023)

O Concello de Pontecesures solicita de Augas de Galicia a concesión dun aproveitamento de augas públicas coas seguintes características: SOLICITANTE: Concello de Pontecesures VOLUME TOTAL ANUAL: 525.705 m3/ano. CAUDAL MÁXIMO INSTANTÁNEO: 16,67 l/s. DESTINO: abastecemento municipal (poboación e parque empresarial) ORIXE: río Ulla e 26 mananciais en Grobas e Salgueiras LUGAR: A Barca (Padrón) e Salgueiras – Grobas (Pontecesures) PARROQUIA: Herbón (Padrón) e San Xulián (Pontecesures) CONCELLOS: Padrón (A Coruña) e Pontecesures (Pontevedra) O aproveitamento consiste na captación de augas de diferentes orixes. Por unha parte, dende un total de 26 mananciais situados nos montes de utilidade pública de Salgueiras-Lagoa, mediante galerías artesanais con pequenas arquetas no interior dun metro cadrado aproximadamente. Estas augas reúnense nunha caseta principal para logo chegar á estación depuradora (ETAP). Por outra parte realízase unha captación dende o río Ulla á altura de Herbón, no termo municipal de Padrón, mediante un pozo de acumulación situado na marxe esquerda, con acceso ao nivel de máxima enchente ordinaria, dotado de dúas bombas de 180 e 45 kW de potencia, que elevan o caudal en 20 m de altura ata unha canle de rega en formigón existente, que tras un percorrido duns 4 Km aproximadamente, incluíndo un tramo duns 900 m en galería, chega ó bombeo de Cornide, dotado de dúas bombas de 75 kW cada unha, dende o que se eleva o caudal á ETAP, a través dunha condución de 200 mm de diámetro en PVC. A ETAP sitúase no lugar de Cornide, a unha cota aproximada de 58 m. s. n. m. e está equipada con cámara de mestura, decantador de 14 m de diámetro por 3,40 m de altura, sistema de filtración rápida con dous tanques horizontais de 5,3 m de longo por 2,5 m de diámetro, e edificio de control. O seu carón localízase o depósito, rectangular e semisoterrado, cunha capacidade de 1.500 m3 bicompartimentado, e cun tratamento de cloración automatizado. Dende o depósito parte a rede de distribución, cunha lonxitude duns 26,1 Km, que chega a práctica totalidade do concello, a excepción dos lugares de Grobas e Fenteira, con tipoloxías de fibrocemente nuns 420 m, PVC nuns 12.640 m, polietileno nuns 12.790 m e fundición nuns 240 m. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación nos Boletíns Oficiais da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Padrón e Pontecesures ou nas oficinas deste servizo, situadas na rúa Tomiño número 16, baixo, en Santiago, onde pode ser examinado por quen o desexe no devandito prazo, previa cita no teléfono 981544927. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, o xefe do Servizo Territorial – Jesús Antonio Manrique Merino (Sinatura dixital) 24 de febreiro de 2023.